ዝብል ሓሳብ ኣብ ሓንጎልና ይመላለስ ነይሩ። ብምልክት ቋንቋ ዝዛረቡ ሰባት ጥራይ ዝነብሩላ ከተማ ፍሬሚናጦስ፡ 'ንዝወደቑ ሰባት' ዘልዕል ዘሎ ማእኸል እቲ መተኣናገዲ መሊሱ መጺኡ። መረቕ ኣቕሪቡልና ብቐንዱ ከኣ እንታይ ከምእንበልዕ ሓቲቱና ከይዱ። ማንካን ፋርኬታን ምስ ሸሓነ እናጋራጨና'ውን እንተኾነ፡ ከምቲ 'ኣፍካ'ዶ ከይጠፍአካ' ዝበሃል ኣብ ጸልማት ተመገብና። ድሕሪ'ዚ ዝተፈላለዩ ቅርጽታትን ኣቁሑን እናመጹልና፡ ብዳህሳስን ብጨናን እንታይ ከምዝኾኑ ክነለሊ ተሓተትና። ከም ዓይነ ስውር ብምስማዕ፣ ብምድህሳስን ብጨናን ጥራይ ነገራት ክነለሊ ፈቲንና። ኣብ መወዳእታ ድማ ብዓይነ ስውራን መተኣናገድትና እናተመራሕና ካብቲ ጸልማት ክፍሊ ወጻእና። እዚ ንሓደ ሰዓትን ፈረቓን ዝጸንሕ፡ ኣብ ጸልማት ዝብላዕ መኣዲ ዝተዳለወ፡ ናብራ ዓይነ ስውራን እንታይ ከምዝመስል ንሓጺር እዋን ንኻልኦት ንምርዳእ ዓሊሙ እዩ። ኣይተ ብርሃኑ በላይ 'ቱጌዘር ኢትዮጵያ' ናይ ዝበሃል ትካል መካየዲ ስራሕ እዩ። ንልዕሊ ኣርብዓ ዓመታት መምህር ኮይኑ ዘገልገለ ኣይተ ብርሃኑ፡ እቲ ኣብ ጸልማት ዝግበር እንግዶት ድራር፡ ግንዛበ ንምፍጣር ዝዓለመ ሓደ ተግባር ናይቲ ትካል ምዃኑ ይዛረብ። ድሕሪ እቲ 'ድራር ኣብ ጸልማት'፡ ብዙሓት ነቲ ትካል ብገንዘብን ብሞያኦምን ክሕግዙ ወሲኖም እዮም። ነቶም ኣብ ሃገራት ኣውሮጳ ዘለዉ፡ ዓይነ ስውራን ዘተኣናግዱሎም ኣብያተ ምግቢ ዝመስሉ፡ ናይ ጸልማት ኣብያተ ምግቢ ናይ ምኽፋት ዕላማ ከምዘለዎም'ውን ኣይተ ብርሃኑ ይዛረብ። ትካሉ፡ ዓይነ-ስውራን ደቂ ኣንስትዮ መጽለሊ ክረኽባን ክማሃራን ድጋፍ ከምዝገብር፣ ዓይነ ስውራን ኮምፒዩተር ከምኡ ድማ መራሒ በትሪ ከመይ ክጥቀሙ ከምዝግብኦም ከምዝምህር'ውን ይዛረቡ። ኮምፒውተር ንዓይነ-ስውራን ብኸመይ?
